આ અંગે દેવશી મોઢવાડિયાએ કરેલ રજુઆતમાં વધુમાં જણાવ્યું હતું કે અમારી જાણમાં આવ્યા મુજબ ગુજરાત બીજ નિગમ પાસે હાલમાં મગફળીનો બિયારણનો જથ્થો ખુબ જ મર્યાદીત છે, ખેડૂતોને મગફળીના બિયારણની કુલ જરૂરીયાત સામે ૧૦ ટકા જથ્થો પણ ગુજરાત બીજ નિગમ પાસે ઉપલબ્ધ નથી, એકતરફ મોટાભાગના ખેડુતોનો ગતવર્ષનો મગફળીનો ચોમાસુ પાક સદંતર નિષ્ફળ ગયો હોય ખેડતો તેમના મગફળીના ઉત્પાદનમાંથી આગામી ચોમાસુ વાવેતર માટે મગફળીનું બિયારણ રાખી શકયા નથી અને હાલમાં જે મગફળી બજારમાં ઉપલબ્ધ છે તે પણ બિયારણ લાયક ન હોય ખેડુતોએ ફરજીયાતપણે બજારમાંથી ઉંચા ભાવે જ મગફળીનું બિયારણ ખરીદવાની નોબત ઉભી થઈ છે.